यह सुनवाई सुप्रीमकोर्ट में न्यायाधीश रंजन गोगोई की अदालत में ही होगी जिन्होंने जस्टिस मजीठिया वेज बोर्ड लागू किए जाने के आदेश की अवमानना करने के मामले की सुनवाई कर इस प्रकरण मामले में अपना फैसला सुरक्षित रखा है। बिहार गया के वरिष्ठ पत्रकार पंकज कुमार का तबादला मजीठिया वेज बोर्ड मांगने के कारण दैनिक जागरण प्रबन्धन द्वारा जम्मू कर दिया गया। इसको लेकर भड़ास4मीडिया में एक रिपोर्ट भी प्रकाशित की हुई थी। पंकज कुमार सामाजिक सरोकार के व्यक्ति हैं और गया में मगध सुपर थर्टी के संचालन से जुड़े हुए हैं जहां प्रतिभावान गरीब छात्र छात्राओं को गुरुकुल परंपरा के तहत निशुल्क आवास, भोजन तथा पठन पाठन की सुविधा उपलब्ध कराई जाती है।